بخصوص التجارة في المغرب : كل ما حطيت شي منتوج للبيع كايطلعو ليا مثل هاذ النماذج من أبناء شعبي واخواني المزلوطين لي بحالي بحالهم ... كايفشلوك كايتهموك بالسرقة والنصب ... رغم اني ما لزمت حتى حد يشري عندي وما قلت لي شرا عندي غادي يدخل للجنة وما كانبيع الأكسجين او الماء او البنزين او منتوجات واقفة عليها الحياة ... قبل ما ندخل للمغرب ونحتك بالواقع كان كايبان ليا الشعب ديالنا غوزي ناس دراوش مقهورين مظلومين وانا كانلعب دور المناضل الصنديد لي باغي الخير للناس كلهم ... وكانوا الناس لي سبقوني تجربة وخبرة كايقولوا ليا راه الحياة ما غادياش هكا وان بزاف دالناس لي كادافع عليهم راه نهار يوقع ليك مشكل هوما لي غادي يبداو بيك ... نهار بديت التجارة لقيت عراقيل كبيرة جدا من خوتي لي دافعت عليهم بالامس ... بنادم كايدوز طلبية عندك حتى توصل ليه ويطفي التيليفون،  كاين لي كايكتب فالتعليقات سلعة مغشوشة شريت عندكم ولقيت غير الزبل ... فاش كانقول ليه صور ليا الطلبية او عطيني رقم الطلبية كايغبر ... صحاب نصاب غالي اخنوش صغير حدث ولا حرج ... بالله عليكم واش حرام البيع والشراء ؟ واش جريمة انني ندير محاولة ونحاول نرقع مستواي المادي ونخلق فرص شغل لي وللشباب ؟؟ باش غادي نضرك الى حطيت منتوج نبيعو ؟؟ لو حطيت منتوج ب 1 درهم غادي يجيو يكتبو نصاب شفار داير غير 6 دريال ... !!! علما انني كانبيع ونشري بالصفا ... كانكتب جميع تفاصيل المنتوجات من المكونات تال السعر والثمن ... عمرني حطيت منتوج وقلت للزبناء الثمن عبر الخاص ... واغلب الناس لي كايديرو هكا من حقهم فهاذ الزمن لي كثرو فيه الحساد والدراري الصغار ...

ما علينا ، هذا غير نموذج مصغر على واقعنا المرير ... حنا نستاهلو الحكومة ديالنا نستاهلو اش واقع لينا ... لأننا ما كانبغيوش الخير لبعضياتنا ... خاص تكون مهلوك مشتت مزلوط عليك الكريدي موسخ عاد بنادم يكتب ليك مسكين الله يسهل عليه دريوش .